Republika Srbija
Upravni Sud
Odeljenje U Kragujevcu
I-2 Uv 40/21
Dana : 30. 06. 2021. godine
Beograd
Upravni sud , u veću sastavljenom od sudija : Olge Petrović , predsednika veća , Snežane Aleksić i Vesne Lazarević , članova veća , sa sudskim savetnikom Snežana Tomić , kao zapisničarem , odlučujući o prigovoru Ministarstva unutrašnjih poslova Beograd , Bulevar Mihajla Pupina br. 2 , protiv rešenja Upravnog suda 19 U 21362/20 od 05. 01. 2021. godine , u predmetu brisanja podataka o ličnosti , u nejavnoj sednici veća , održanoj dana 30. 06. 2021. godine , doneo je Rešenje
Prigovor SE UVAŽAVA i PONIŠTAVA rešenje Upravnog suda 19 U 21362/20 od 05. 01. 2021. godine , a postupak pred Upravnim sudom po tužbi od 18. 11. 2020. godine , će se nastaviti .
Obrazloženje
Rešenjem Upravnog suda 19 U 21362/20 od 05. 01. 2021. godine , odbačena je tužba ovde podnosioca prigovora , izjavljena protiv rešenja Poverenika za informacije od javnog značaja i zaštiti podataka o ličnosti Republike Srbije , broj 72 - 16 - 1031/2020 - 6 od 26. 10. 2012. godine , primenom člana 26. stav 1. tačka 4. Zakona o upravnim sporovima ( „ Sl. glasnik RS “ , br. 111/09 ) .
U prigovoru , izjavljenom protiv navedenog rešenja suda , podnosilac prigovora navodi da je sudija pojedinac pogrešno primenio materijalno pravo , tako što je potpuno zanemario član 83. Zakona o zaštiti podataka o ličnosti usled čega je pobijanim rešenjem pogrešno odbacio tužbu , pozivajući se isključivo na odredbe člana 11. stav 1. i 26. stav 1. tačka 4. Zakona o upravnim sporovima .
Međutim na osnovu člana 83. stav 1. Zakona o zaštiti podataka o ličnosti , kojim je izričito i nedvosmisleno propisano da lice na koje se podaci odnose , rukovalac , obrađivač , odnosno drugo fizičko ili pravno lice na koje se odnosi odluka poverenika , doneta u skladu sa ovim zakonom , ima pravo da protiv te odluke tužbom pokrene upravni spor u roku od 30 dana od prijema odluke , pa je Ministarstvo , kao rukovalac podacima u konkretnom slučaju blagovremeno podnelo tužbu protiv rešenja poverenika za informacije od javnog značaja i zaštitu podataka o ličnosti .
Sa navedenih razloga , predložio je da posebno veće Upravnog suda uvaži prigovor , poništi rešenje 19 U 21362/20 od 05. 01. 2021. godine i da se postupak po tužbi nastavi .
Nakon ocene navoda prigovora i rešenja Upravnog suda 19 U 21362/20 od 05. 01. 2021. godine , saglasno članu 27. stav 2. Zakona o upravnim sporovima , posebno veće Upravnog suda je našlo , da je prigovor osnovan .
Članom 83. stav 1. Zakona o zaštiti podataka o ličnosti ( „ Službeni glasnik RS “ , br. 87/2018 ) , propisano je , lice na koje se podaci odnose , rukovalac , obrađivač , odnosno drugo fizičko ili pravno lice na koje se odnosi odluka Poverenika , doneta u skladu sa ovim zakonom , ima pravo da protiv te odluke tužbom pokrene upravni spor u roku od 30 dana od dana prijema odluke .
Podnošenje tužbe u upravnom sporu ne utiče na pravo da se pokrenu drugi postupci upravne ili sudske zaštite .
Prema razlozima datim u obrazloženju , prigovorom pobijanog rešenja , sudija pojedinac je u postupku ispitivanja tužbe Ministarstva unutrašnjih poslova sa sedištem u Beogradu , podnete radi poništaja rešenja Poverenika za informacije od javnog značaja i zaštitu podataka o ličnosti broj 72 - 16 - 1031/2020 - 6 od 26. 10. 2020. godine , našao da u konkretnom slučaju , tužilac , Ministarstvo unutrašnjih poslova Republike Srbije , kome je naloženo da iz operativno-kriminalističke zbirke izbriše krivičnu prijavu broj ... , podnetu protiv A. A. iz .... , ima položaj prvostepenog organa u postupku odlučivanja po zahtevu za brisanje podataka koji se obrađuju u operativno-kriminalističkoj zbirci , pa ne može biti tužilac u upravnom sporu po tužbi izjavljenoj protiv rešenja tuženog kao drugostepenog organa , koji je odlučivao po pritužbi drugog lica zbog povrede prava na brisanje podataka o ličnosti od strane tužioca i iz razloga navedenih u obrazloženju , primenom člana 26. stav 1. tačka 4. Zakona o upravnim sporovima je tužbu odbacio .
Po oceni posebnog veća Upravnog suda , s obzirom da je tužbom osporeni akt prema uvodu donet na osnovu člana 78. stav 1. tačka 6. i člana 79. stav 2. tačka 7. Zakona o zaštiti podataka o ličnosti ( „ Sl. glasnik RS “ , br. 87/18 ) , a imajući u vidu citirani član 83. stav 1. navedenog zakona , razlozi dati u obrazloženju pobijanog rešenja ne mogu se prihvatiti kao pravilni i na zakonu zasnovani .
Ovo stoga , što je članom 83. stav 1. Zakona o zaštiti podataka o ličnosti , propisano da lice na koje se podaci odnose , rukovalac , obrađivač , odnosno drugo fizičko ili pravno lice na koje se odnosi odluka Poverenika , doneta u skladu sa ovim zakonom , ima pravo da protiv te odluke tužbom pokrene upravni spor u roku od 30 dana od prijema odluke , pa se ne mogu prihvatiti razlozi dati u obrazloženju pobijanog rešenja da tužilac Ministarstvo unutrašnjih poslova ne može imati svojstvo tužioca u smislu člana 11. Zakona o upravnim sporovima .
Nalazeći da je pobijanim rešenjem povređen zakon na štetu tužioca , ovde podnosioca prigovora , posebno veće Upravnog suda je primenom člana 27. stav 6. Zakona o upravnim sporovima , odlučilo kao u dispozitivu rešenja .
Rešeno U Upravnom Sudu dana 30. 06. 2021. godine , I-2 Uv 40/21
Zapisničar Predsednik veća - sudija
Snežana Tomić , s.r.
Olga Petrović , s.r.
Za tačnost otpravka
Upravitelj pisarnice
Dejan Đurić